Δείτε όλες τις τελευταίες Ειδήσεις από την Ελλάδα και τον Κόσμο, τη στιγμή που συμβαίνουν, στο Protothema.gr

Είναι νούμερο στο iTunes σε περισσότερες από 65 χώρες, έχουν πάνω από 12 εκατομμύρια συνδρομητές στο YouTube και είναι το πρώτο συγκρότημα K-pop που βρίσκεται στην κορυφή του αμερικανικού chart.Στις 6 Οκτωβρίου έγιναν το πρώτο νοτιοκορεατικό συγκρότημα που έδωσε συναυλία σε στάδιο της αμερικανικής ηπείρου, στο Citi Field, γήπεδο μπέιζμπολ, στη Νέα Υόρκη.Για τη σημερινή και αυριανή συναυλία τους στο Λονδίνο, στο O2 Arena τα εισιτήρια έχουν εξαντληθεί εδώ και πολύ καιρό.Είναι οι BTS, το συγκρότημα της K-pop (κορεατική ποπ) που κατακτά τον κόσμο.Είναι εντυπωσιακό το επίτευγμά τους, καθώς ερμηνεύουν τραγούδια των οποίων οι στίχοι είναι κυρίως στα κορεατικά σε ένα κοινό όλων των φυλών.Οι BTS (Beyond the Scene) ή Bangtan Boys, το επταμελές boy band από τη Νότια Κορέα στο πλαίσιο της παγκόσμιας περιοδείας τους "Love Yourself" σήμερα για πρώτη φορά θα εμφανιστούν στο Ηνωμένο Βασίλειο.Με αφορμή τη συναυλία τους στο Λονδίνο το BBC συστήνει το Κ-pop συγκρότημα που δημιουργήθηκε το 2013 και έκτοτε σημειώνει τεράστια επιτυχία σε όλο τον κόσμο.Οι BTS είναι επτά - Jin, Suga, J-Hope, RM, Jimin, V και Jungkook και προέρχονται από διάφορα μέρη της Νότιας Κορέας.Το τελευταίο τους άλμπουμ "Love Yourself: Answer" κυκλοφόρησε τον περασμένο Αύγουστο και κατέκτησε την κορυφή των αμερικανικών charts, με αποτέλεσμα ο πρόεδρος της Νότιας Κορέας, Μουν Τζε-ιν να τους συγχαρεί στο Twitter για την επιτυχία τους.Η K-pop γεννήθηκε για πρώτη φορά στη Νότια Κορέα τη δεκαετία του 1990 ως μείγμα δυτικής και ασιατικής μουσικής.Συνδυάζει στοιχεία R & B, pop, hip-hop και rap - τόσο στη μουσική όσο και στον τρόπο με τον οποίο οι καλλιτέχνες εμφανίζονται.Είναι γνωστή για την εξαιρετικά άψογη παραγωγή, τα προχωρημένα και εκπληκτικά μουσικά βίντεο.Οι στιλιστικές εμφανίσεις και οι σούπερ συγχρονισμένες χορευτικές φιγούρες είναι επίσης πολύ εντυπωσιακές.Ο Σκούτερ Μπράνουν, μάνατζερ των Τζάστιν Μπίμπερ και Αριάνα Γκράντε εξηγεί στο BBC: "Αυτές οι εντυπωσιακές εικόνες επιτρέπουν στους θαυμαστές που δεν καταλαβαίνουν τη γλώσσα, να καταλαβαίνουν τη μουσική".Προκειμένου να γίνει ένα επιτυχημένο είδος, η K-pop μουσική έπρεπε να γίνει διεθνής.Τελικά γνώρισε επιτυχία το 2002, όταν η νεαρή καλλιτέχνης BoA έγινε νούμερο 1 μόνο στην Κορέα, αλλά και στην Ιαπωνία. Αυτό βοήθησε την K-pop να εξαπλωθεί σε όλη την Ασία και, τελικά, στον υπόλοιπο κόσμο.Τώρα, η βιομηχανία K-pop αξίζει εκατομμύρια δολάρια με μπάντες που κερδίζουν θαυμαστές σε όλο τον κόσμο.Υπάρχει ακόμη και ένα κυβερνητικό τμήμα για την K-pop στη Νότια Κορέα, το οποίο παρέχει στήριξη στο μουσικό είδος, επειδή πολιτιστικά και οικονομικά αποφέρει τεράστια οφέλη για τη χώρα.Όταν το Gangnam Style από τον Psy έσπασε κάθε ρεκόρ στο διαδίκτυο το 2012, το είδος είδε τη δημοτικότητά του να αυξάνεται ακόμη περισσότερο.Αλλά καμία μπάντα ή καλλιτέχνης δεν έφθασε ούτε κοντά στην παγκόσμια δημοτικότητα των BTS.Μουσική, ερμηνεία, social media και θαυμαστές - το μυστικό της επιτυχίαςΣύμφωνα με το BBC, η επιτυχία τους οφείλεται στη μουσική, στην ερμηνεία, στο ίντερνετ και στους θαυμαστές τους.Οι BTS έχουν μερικούς από τους πιο πιστούς, αφοσιωμένους θαυμαστές, έχουν 16,5 εκατομμύρια ακόλουθους στο Twitter και 13,5 εκατομμύρια στο Instagram.Γνωστοί ως ARMY, οι θαυμαστές συγκέντρωσαν το απίστευτο νούμερο των 300 εκατομμυρίων ηλεκτρονικών ψήφων για να εξασφαλίσουν ότι η μπάντα θα κερδίσει το βραβείο Billboard.Το φθινόπωρο του 2017, παρακολούθησαν το βίντεο του «DNA» 50 εκατομμύρια φορές στο YouTube μέσα σε ένα μήνα!Με πολυάριθμες σελίδες, προφίλ και ιστότοπους που έχουν δημιουργηθεί σε όλο τον κόσμο από ακόλουθους που τους λατρεύουν οι θαυμαστές περνούν ώρες για να δημοσιεύουν περιεχόμενο, να στέλνουν μηνύματα και να μοιράζονται την αγάπη τους για τα επτά αγόρια.Το διαδίκτυο - και ιδίως τα μέσα κοινωνικής δικτύωσης διαδραμάτισαν σημαντικό ρόλο στην επιτυχία τους.Ο Suga είπε στον ραδιοφωνικό σταθμό BBC 1: "Νομίζω ότι είμαστε τόσο τυχεροί που γεννηθήκαμε την κατάλληλη στιγμή, χωρίς τα social mediam, δεν θα ήμασταν τόσο επιτυχημένοι".Το 2018, οι BTS κέρδισαν το βραβείο Billboard Κορυφαίου Καλλιτέχνη στα social media αφήνοντας πίσω τους Τζάστιν Μπίμπερ, Αριάνα Γκράντε και Σελίνα Γκόμεζ.Σύμφωνα με το Billboard, το άλμπουμ τους "Love Yourself: Tear" με τραγούδια στα κορεατικά, έγινε "το πρώτο, Νο 1 άλμπουμ σε ξένη γλώσσα εδώ και πάνω από 12 χρόνια".Τα θέματα των τραγουδιών τους έχουν επίσης παίξει ρόλο στην επιτυχία τους. Πολλά τραγούδια K-pop μιλούν για σχέσεις και αγάπη, οι BTS όμως καλύπτουν τα θέματα που άλλες μπάντες μπορεί να μην προτιμούν, bullying, ψυχική υγεία, ελιτισμός.Η ερμηνεία τους επίσης έχει κερδίσει τους θαυμαστές. Με τις εντυπωσιακές φιγούρες και τα εξαιρετικά θεαματικά μουσικά βίντεο, έχουν προσελκύσει πιστούς θαυμαστές που ερωτεύονται ακόμα περισσότερο τη μουσική τους.Για να διατηρούν τις επιδόσεις τους, οι BTS κάνουν πολύωρη εξάσκηση. Για τις πρώτες τους εμφανίσεις δούλευαν 12 έως 15 ώρες την ημέρα για να να είναι άρτιο το αποτέλεσμα.Οι BTS έχουν καταρρίψει πολλά ρεκόρ.Είναι το πρώτο K-pop συγκρότημα που μίλησε στα Ηνωμένα Έθνη.Τον Σεπτέμβριο του 2018, ο RM, αρχηγός της μπάντας, μίλησε για τον τρόπο με τον οποίο ξεπέρασε τις ανασφάλειές τους και παρότρυνε τους νέους να κάνουν το ίδιο.Οι BTS εμφανίζονται στο βιβλίο των Ρεκόρ Γκίνες το 2019 δύο φορές.Το συγκρότημα έχει το ρεκόρ για τα περισσότερα engagements (συμμετοχή, δέσμευση) στο Twitter, με κάθε ένα από τα tweets τους να έχει κατά μέσο όρο 330.624 retweets, απαντήσεις, likes ή άλλες αλληλεπιδράσεις.Τον Αύγουστο του 2018, το τραγούδι της μπάντας "Idol" κατέρριψε επίσης το ρεκόρ για το μουσικό βίντεο με τις περισσότερες online προβολές τις πρώτες 24 ώρες από τη δημοσίευσή του (πάνω από 45 εκατομμύρια προβολές).Στις αρχές Οκτωβρίου το "Idol" είχε ξεπεράσει τα 194 εκατομμύρια προβολές.Το άλμπουμ τους 'Love Yourself: Tear' έφθασε στην κορυφή των αμερικανικών charts τον Ιούνιο και είναι η πρώτη K-pop μπάντα που το κατάφερε.Το τελευταίο τους άλμπουμ "Love Yourself: Answer" έφθασε επίσης στην κορυφή των αμερικανικών charts και επίσης έσπασαν ρεκόρ με 1,5 εκατ. προ-παραγγελίες.Υπάρχει ένα ακόμη εντυπωσιακό στοιχείο, σύμφωνα με το NME, στη συναυλία του συγκροτήματος στη Νέα Υόρκη το κοινό αποτελούσαν άνθρωποι, όλων των ηλικιών, φύλων και υπόβαθρου."Οι γείτονές μας είναι φίλοι μας", είπε ο RM σε κάποια στιγμή της συναυλίας, υπενθυμίζοντας σε όλους να φροντίζουν ο ένας τον άλλον, αναφέρεται στο δημοσίευμα και σημειώνεται:"Ήταν μία ατμόσφαιρα χωρίς αποκλεισμούς, με ισοτιμία και αγάπη και αποτελεί παράδειγμα για το πώς μπορείς να φτιάξεις έναν καλύτερο κόσμο ακόμη και πέρα από τα τείχη του σταδίου".